
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 134 

5 Ιουνίου 2013 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

97. Κατάργηση Τμήματος, ένταξη Τμημάτων σε Σχο¬ 

λές, συγκρότηση και ανασυγκρότηση Σχολών στο 
Πανεπιστήμιο Πατρών. 1 

98. Κατάργηση του Γενικού Τμήματος, μεταφορά έδρας 

τμήματος και ίδρυση-συγκρότηση, μετονομασία και 
ανασυγκρότηση Σχολών στο Αριστοτέλειο Πανεπι¬ 
στήμιο Θεσσαλονίκης. 2 

99. Κατάργηση Πανεπιστημίου Στερεός Ελλά¬ 
δας. 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Κατάργηση Τμήματος, ένταξη Τμημάτων σε Σχολές, συ¬ 
γκρότηση και ανασυγκρότηση Σχολών στο Πανεπι¬ 
στήμιο Πατρών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των άρθρων 7, 80 παρ. 1 του ν. 4009/2011 «Δομή, 
λειτουργία, διασφάλιση της ποιότητας των σπουδών και 
διεθνοποίηση των ανώτατων εκπαιδευτικών ιδρυμάτων» 
(Α' 195), όπως το πρώτο τροποποιήθηκε με το άρθρο 1 
του ν. 4076/2012 «Ρυθμίσεις θεμάτων Ανώτατων Εκπαι¬ 
δευτικών Ιδρυμάτων και άλλες διατάξεις» (Α' 159), την 
παρ. 2 του άρθρου 6 του ν. 4132/2013 «Κατεπείγουσες 
ρυθμίσεις του Υπουργείου Υγείας και άλλες διατάξεις» 
(Α' 59) και την παρ. 4 του άρθρου 7 του ν. 4142/2013 
«Αρχή Διασφάλισης της Ποιότητας στην Πρωτοβάθμια 
και Δευτεροβάθμια Εκπαίδευση (Α.ΔΙ.Π.Π.Δ.Ε.)» (Α' 83). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (Α' 98). 

γ) Του π.δ. 113/2010 «Ανάληψη υποχρεώσεων από τους 
Διατάκτες» (Α' 194). 


2. Την υπ’ αριθ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (Β' 2105). 

3. Το υπ’ αριθμ.1257/6-2-2013 έγγραφο του Υπουργού 
Παιδείας και Θρησκευμάτων, Πολιτισμού και Αθλητισμού 
προς το Συμβούλιο της Αρχής Διασφάλισης και Πιστο¬ 
ποίησης της Ποιότητας στην Ανώτατη Εκπαίδευση(Α. 
ΔΙ.Π) για διατύπωση γνώμης σχετικά με το Σχέδιο «Αθη- 
νά» για την αναδιάρθρωση των Ιδρυμάτων Ανώτατης 
Εκπαίδευσης. 

4. Το υπ’ αριθ. 1234/6-2-2013 έγγραφο του Υπουργού 
Παιδείας και Θρησκευμάτων, Πολιτισμού και Αθλητισμού 
προς το Συμβούλιο του Πανεπιστημίου Πατρών για τη 
διατύπωση γνώμης επί των προτεινόμενων μεταβολών 
στο ίδρυμα, στο πλαίσιο του Σχεδίου «ΑΘΗΝΑ» για την 
αναδιάρθρωση των Ιδρυμάτων Ανώτατης Εκπαίδευσης. 

5. Τη γνώμη της Α.ΔΙ.Π. (αποφάσεις 8-3-2013 και 
14-3-2013 της Ολομέλειας) που απεστάλησαν με τα υπ’ 
αριθμ. 461/8-3-2013 και 538/18-3-2013 έγγραφα καθώς 
και το υπ’ αριθμ. 2134/30-11-212 έγγραφο. 

6. Τη διατυπωθείσα γνώμη του Συμβουλίου του Πανε¬ 
πιστημίου Πατρών (συνεδρίαση 5/1-3-2013). 

7. Το γεγονός ότι από την εφαρμογή των διατάξεων 
του παρόντος διατάγματος προκαλείται επιβάρυνση 
του εκτελούμενου προϋπολογισμού του Ιδρύματος 
ύψους 950€ περίπου λόγω σφραγίδων, πινακίδων κλπ., η 
οποία θα καλυφθεί από τις εγγραμμένες πιστώσεις του 
(Απόφαση ανάληψης υποχρέωσης αριθμ. 1166/1.4.2013, 
ΑΔΑ:ΒΕΑΥ469 Β7Θ-Σ6Ρ). 

8. Την αριθ. 147/2013 γνωμοδότηση του Συμβουλίου 
της Επικράτειας, με πρόταση του Υπουργού Διοικητικής 
Μεταρρύθμισης και Ηλεκτρονικής Διακυβέρνησης, του 
Αναπληρωτή Υπουργού Οικονομικών και του Υπουργού 
Παιδείας και Θρησκευμάτων, Πολιτισμού και Αθλητι¬ 
σμού, αποφασίζουμε: 

Άρθρο 1 

Κατάργηση Τμήματος - ένταξη Τμήματος σε Σχολή 
και ανασυγκρότηση Σχολής 

1. α. Το προβλεπόμενο στις διατάξεις της αριθμ.πρωτ. 
Β1/603/14-10-1982 (Β'777) υπουργικής απόφασης Γενικό 
Τμήμα του Πανεπιστημίου Πατρών, καταργείται. 

β. Τα μέλη του διδακτικού προσωπικού που υπηρετούν 
κατά τη δημοσίευση του παρόντος στο καταργούμενο 
Τμήμα, εντάσσονται με πράξη του Πρύτανη του Πάνε- 













2048 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


πιστημίου Πατρών, που δημοσιεύεται στην Εφημερίδα 
της Κυβερνήσεως, ύστερα από αίτησή τους και αιτιο¬ 
λογημένη απόφαση της Συγκλήτου στα Τμήματα που 
σύμφωνα με την ανωτέρω υπουργική απόφαση ασκού¬ 
σαν υποστηρικτικό διδακτικό έργο, με βάση το γνωστικό 
τους αντικείμενο. 

γ. Ανάλογη διαδικασία εφαρμόζεται και για τα μέλη 
του Ειδικού και Εργαστηριακού Διδακτικού Προσωπι¬ 
κού (Ε.Ε.ΔΙ.Π.) και του Ειδικού Τεχνικού Εργαστηριακού 
Προσωπικού (Ε.Τ.Ε.Π.) του καταργούμενου Τμήματος. 

δ. Τα μέλη του διοικητικού προσωπικού που υπηρετούν 
κατά τη δημοσίευση του παρόντος διατάγματος στο 
καταργούμενο Τμήμα τοποθετούνται με απόφαση της 
Συγκλήτου, στις γραμματείες των άλλων Τμημάτων. 

ε. Με απόφαση της Συγκλήτου ο υφιστάμενος εξοπλι¬ 
σμός, τα εργαστήρια, το αρχείο και η βιβλιοθήκη μετα- 
φέρονται στα Τμήματα στα οποία βάσει της ανωτέρω 
υπουργικής απόφασης το καταργούμενο Τ μήμα παρείχε 
υποστηρικτικό διδακτικό έργο. 

στ. Εκκρεμείς κατά τη δημοσίευση του παρόντος δι¬ 
αδικασίες εκλογής, εξέλιξης και μονιμοποίησης μελών 
διδακτικού προσωπικού του καταργούμενου Τμήματος 
συνεχίζονται με τα εκλεκτορικά σώματα όπως αυτά 
είχαν συγκροτηθεί πριν την κατάργηση του Τμήματος 
και ολοκληρώνονται από τα αρμόδια όργανα των Τμη¬ 
μάτων στα οποία εντάσσονται οι υποψήφιοι. 

ζ. Ανάλογη διαδικασία εφαρμόζεται και για την εκλογή, 
εξέλιξη και μονιμοποίηση μελών Ε.Ε.ΔΙ.Π.-Ε.Τ.Ε.Π. 

η. Οι εκκρεμείς διαδικασίες για την εκπόνηση διδακτο¬ 
ρικών διατριβών και την αναγόρευση διδακτόρων που 
δεν έχουν ολοκληρωθεί στο καταργούμενο Τμήμα, συ¬ 
νεχίζονται και ολοκληρώνονται με τον ίδιο επιβλέποντα 
καθηγητή στα λοιπά Τμήματα του Ιδρύματος, στα οποία 
εντάσσονται οι υποψήφιοι διδάκτορες, με ακαδημαϊ¬ 
κά κριτήρια και κατόπιν υποβολής σχετικής δηλώσεως 
που συνεκτιμάται, εφαρμοζόμενης κατά τα λοιπά της 
ισχύουσας σχετικής νομοθεσίας. Για την κατανομή των 
υποψήφιων διδακτόρων στα Τμήματα εκδίδεται σχετική 
διαπιστωτική πράξη του Πρύτανη. 

θ. Οι διαδικασίες κατανομής του διδακτικού και λοιπού 
προσωπικού και των υποψηφίων διδακτόρων και του 
εξοπλισμού ολοκληρώνονται με τη λήξη του ακαδημα¬ 
ϊκού έτους 2012-2013. 

ι. Τα προπτυχιακά μαθήματα Τμημάτων του Πανεπι¬ 
στημίου Πατρών, των οποίων η διδασκαλία είχε ανατεθεί 
στο καταργούμενο Τμήμα, συνεχίζονται σύμφωνα με το 
καθορισμένο πρόγραμμα σπουδών τόσο των Τμημάτων 
αυτών όσο και του καταργούμενου Τμήματος μέχρι την 
ολοκλήρωση του τρέχοντος ακαδημαϊκού έτους αλλά 
και των εξετάσεων των φοιτητών, ανεξάρτητα από την 
ένταξή του διδακτικού προσωπικού σε άλλα Τμήματα. 

ια. Διαδικαστικές και άλλες λεπτομέρειες που ανα¬ 
κύπτουν από την κατάργηση του Γενικού Τμήματος 
και δεν προβλέπονται από τις διατάξεις του παρόντος, 
ρυθμίζονται με απόφαση της Συγκλήτου, σύμφωνα με 
τις ισχύουσες διατάξεις. 

ιβ. Για όσα θέματα δεν ρυθμίζονται ειδικά με το διά¬ 
ταγμα αυτό, εφαρμόζεται οι κείμενες διατάξεις όπως 
κατά περίπτωση ισχύουν. 

2. Το Τμήμα Διαχείρισης Περιβάλλοντος και Φυσικών 
Πόρων του καταργούμενου Πανεπιστημίου Δυτ. Ελλά¬ 
δας με έδρα το Αγρίνιο εντάσσεται στην Πολυτεχνική 
Σχολή του Πανεπιστημίου Πατρών. 


3. Μετά τις ανωτέρω μεταβολές η Πολυτεχνική Σχολή 
του Πανεπιστημίου Πατρών με έδρα την Πάτρα ανασυ¬ 
γκροτείται και εφεξής συγκροτείται από τα Τμήματα: 
α) Πολιτικών Μηχανικών με έδρα την Πάτρα 
β) Μηχανολόγων και Αεροναυπηγών Μηχανικών με 
έδρα την Πάτρα 

γ) Ηλεκτρολόγων Μηχανικών και Τεχνολογίας Υπολο¬ 
γιστών με έδρα την Πάτρα 
δ) Χημικών Μηχανικών με έδρα την Πάτρα 
ε) Μηχανικών Ηλεκτρονικών Υπολογιστών και Πληρο¬ 
φορικής με έδρα την Πάτρα 
στ) Αρχιτεκτόνων Μηχανικών με έδρα την Πάτρα 
ζ) Διαχείρισης Περιβάλλοντος και φυσικών Πόρων με 
έδρα το Αγρίνιο 

Άρθρο 2 

Ίδρυση - συγκρότηση Σχολής 

1. Στο Πανεπιστήμιου Πατρών ιδρύεται Σχολή Οργά¬ 
νωσης και Διοίκησης Επιχειρήσεων με έδρα την Πάτρα 
στην οποία εντάσσονται τα Τμήματα: 

α) Οικονομικών Επιστημών με έδρα την Πάτρα 
β) Διοίκησης Επιχειρήσεων με έδρα την Πάτρα 
γ) Διαχείρισης Πολιτισμικού Περιβάλλοντος και Νέων 
Τεχνολογιών του καταργούμενου Πανεπιστημίου Δυτ. 
Ελλάδας με έδρα το Αγρίνιο 
δ) Διοίκησης Επιχειρήσεων Αγροτικών Προϊόντων και 
Τροφίμων του καταργούμενου Πανεπιστημίου Δυτ. Ελ¬ 
λάδας με έδρα το Αγρίνιο 

2. Η συγκρότηση και ανάδειξη των οργάνων διοίκησης 
της ιδρυόμενης Σχολής θα πρέπει να έχει ολοκληρωθεί 
μέχρι 30/11/2013. Με την ολοκλήρωση της διαδικασίας 
συγκρότησης και ανάδειξης των κατά τα ως άνω ορ¬ 
γάνων διοίκησης εκδίδεται σχετική διαπιστωτική πράξη 
του Πρύτανη. 

3. Τη διοικητική και γραμματειακή υποστήριξη της 
κατά τα ως άνω ιδρυόμενης Σχολής αναλαμβάνουν τα 
εντασσόμενα σε αυτές Τμήματα. 

4. Η ακαδημαϊκή λειτουργία των Σχολών του Πανεπι¬ 
στημίου Πατρών κατά τα άρθρα 1 και 2 του παρόντος 
αρχίζει με την έναρξη του ακαδημαϊκού έτους 2013-2014. 

Άρθρο 3 

Συγκρότηση Σχολών του Πανεπιστημίου Πατρών 

1/Υστερα από τις ανωτέρω μεταβολές, οι Σχολές του 
Πανεπιστημίου Πατρών συγκροτούνται και ορίζονται 
εφεξής: 

α) Σχολή θετικών επιστημών με έδρα την Πάτρα και 
Τ μήματα: 

ί. Φυσικής με έδρα την Πάτρα 
ϋ. Μαθηματικών με έδρα την Πάτρα 
μι. Χημείας με έδρα την Πάτρα 
ίν. Βιολογίας με έδρα την Πάτρα 
ν. Γεωλογίας με έδρα την Πάτρα 
νί. Επιστήμης των Υλικών με έδρα την Πάτρα 
β) Σχολή Επιστημών Υγείας με έδρα την Πάτρα και 
Τ μήματα: 

ί. Ιατρικής με έδρα την Πάτρα 
ϋ. Φαρμακευτικής με έδρα την Πάτρα 
γ) Πολυτεχνική Σχολή με έδρα την Πάτρα και Τμήματα: 
ί. Πολιτικών Μηχανικών με έδρα την Πάτρα 
ϋ. Μηχανολόγων και Αεροναυπηγών Μηχανικών με 
έδρα την Πάτρα 

ίϋ. Ηλεκτρολόγων Μηχανικών και Τεχνολογίας Υπολο¬ 
γιστών με έδρα την Πάτρα 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2049 


ίν. Χημικών Μηχανικών με έδρα την Πάτρα 
ν. Μηχανικών Ηλεκτρονικών Υπολογιστών και Πληρο¬ 
φορικής με έδρα την Πάτρα 
νι. Αρχιτεκτόνων Μηχανικών με έδρα την Πάτρα 
νϋ. Διαχείρισης Περιβάλλοντος και φυσικών Πόρων με 
έδρα το Αγρίνιο 

δ) Σχολή Ανθρωπιστικών και Κοινωνικών Επιστημών 
με έδρα την Πάτρα και Τμήματα: 

ί. Παιδαγωγικό Δημοτικής Εκπαίδευσης με έδρα την 
Πάτρα 

ϋ. Επιστημών της Εκπαίδευσης και της Αγωγής στην 
Προσχολική Ηλικία με έδρα την Πάτρα 
μι. Θεατρικών Σπουδών με έδρα την Πάτρα 
ίν. Φιλοσοφίας με έδρα την Πάτρα 
ν. Φιλολογίας με έδρα την Πάτρα 
ε) Σχολή Οργάνωσης και Διοίκησης Επιχειρήσεων με 
έδρα την Πάτρα και Τμήματα: 
ί. Οικονομικών Επιστημών με έδρα την Πάτρα 
ϋ. Διοίκησης Επιχειρήσεων με έδρα την Πάτρα 
μι. Διαχείρισης Πολιτισμικού Περιβάλλοντος και Νέων 
Τεχνολογιών με έδρα το Αγρίνιο 
ίν. Διοίκησης Επιχειρήσεων Αγροτικών Προϊόντων και 
Τροφίμων με έδρα το Αγρίνιο 

Άρθρο 4 
Έναρξη Ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Παιδείας και θρησκευμάτων, Πολιτι¬ 
σμού και Αθλητισμού αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 5 Ιουνίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΟΙΚΟΝΟΜΙΚΩΝ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΑΝΤΩΝΙΟΣ ΜΑΝΙΤΑΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

( 2 ) 

Κατάργηση του Γενικού Τμήματος, μεταφορά έδρας 
τμήματος και ίδρυση-συγκρότηση, μετονομασία και 
ανασυγκρότηση Σχολών στο Αριστοτέλειο Πανεπι¬ 
στήμιο Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 7 του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανώτατων εκπαιδευτικών ιδρυμάτων» (Α' 195), 
όπως τροποποιήθηκε με το άρθρο 1 του ν. 4076/2012 
«Ρυθμίσεις Ανωτάτων Εκπαιδευτικών Ιδρυμάτων και άλ¬ 
λες διατάξεις» (Α' 159), την παρ. 2 του άρθρου 6 του 
ν. 4132/2013 «Κατεπείγουσες διατάξεις του Υπουργεί¬ 


ου Υγείας και άλλες διατάξεις» (Α' 59) και την παρ. 
4 του άρθρου 7 του ν. 4142/2013 «Αρχή Διασφάλισης 
της Ποιότητας στην Πρωτοβάθμια και Δευτεροβάθμια 
Εκπαίδευση (Α.ΔΙ.Π.Π.Δ.Ε.)» (Α' 83), 

β) του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (Α' 98), 

γ) της υπ’ αρ. Υ48/9-7-2012 απόφασης του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Στάίκούρα» (Β' 2105), 

δ) του π.δ. 113/2010 «Ανάληψη υποχρεώσεων από τους 
Διατάκτες» (Α' 194). 

2. Το αριθμ. 1257/6-2-2013 έγγραφο του Υπουργού Παι¬ 
δείας και Θρησκευμάτων, Πολιτισμού και Αθλητισμού 
του Υπουργού στην Αρχή Διασφάλισης και Πιστοποίη¬ 
σης της Ποιότητας στην Ανώτατη Εκπαίδευση (Α.ΔΙ.Π.). 

3. Τη γνώμη της Α.ΔΙ.Π. (αποφάσεις 8/3/2013 και 
14/3/2013 της Ολομέλειας, που απεστάλησαν αντίστοι¬ 
χα με τα αριθμ. 461/8-3-2013 και 538/18-3-2013 έγγραφα) 
καθώς και το αριθμ. 2134/30-11-2012 έγγραφο. 

4. Το αριθμ. 1218/6-2-2013 έγγραφο του Υπουργού Παι¬ 
δείας και Θρησκευμάτων, Πολιτισμού και Αθλητισμού 
στο Αριστοτέλειο Πανεπιστήμιο Θεσσαλονίκης, για τη 
διατύπωση γνώμης επί των προτεινόμενων μεταβολών 
στο ίδρυμα, όπως συμπληρώθηκε με το όμοιο αριθμ. 
3304/1-3-2013. 

5. Τη γνώμη του Συμβουλίου του Αριστοτελείου Πα¬ 
νεπιστημίου Θεσσαλονίκης (συνεδρίαση αρ. 2/8-3-2013), 
σε συνδυασμό με τις αποφάσεις της Συγκλήτου του 
Αριστοτελείου Πανεπιστημίου Θεσσαλονίκης (συνεδρι¬ 
άσεις αρ. 2855/13-2-2013 και 2856/6-3-2013). 

6. Το γεγονός ότι από την εφαρμογή των διατάξεων 
του παρόντος διατάγματος προκαλείται ετήσια δαπάνη 
ύψους 7.560 € από την καταβολή εξόδων παράστασης, η 
οποία για το τρέχον οικονομικό έτος και για το τελευταίο 
τρίμηνο, περιορίζεται στα 1890 € και θα βαρύνει τις εγγε¬ 
γραμμένες πιστώσεις του εκτελούμενου προϋπολογισμού 
του Υ.ΠΑΙ.Θ.Π.Α. (απόφαση ανάληψης υποχρέωσης 153961/ 
ΙΒ/6.12.2012, ΑΔΑ: Β4Μ99-ΙΕΞ). Για την επόμενη πενταετία 
θα ληφθεί μέριμνα για την εγγραφή απαιτούμενων πι¬ 
στώσεων στους προϋπολογισμούς αντίστοιχων ετών. Η 
ανωτέρω δαπάνη αντιρροπείται κατά το ποσό των 2520 
ΕΥΡΩ από τη μη καταβολή των αντιστοίχων εξόδων πα¬ 
ράστασης του καταργούμενου τμήματος. Επιπρόσθετα 
από τις διατάξεις του διατάγματος αυτού προκαλείται 
μικρή επιβάρυνση του εκτελούμενου προϋπολογισμού 
του Ιδρύματος, ύψους 950 ευρώ, λόγω σφραγίδων, πινα¬ 
κίδων κ.λπ., η οποία θα καλυφθεί από τις εγγραμμένες 
πιστώσεις του (απόφαση ανάληψης υποχρέωσης αριθμ. 
19545/11.4.2013, ΑΔΑ:ΒΕΑΥ 46Ψ8ΧΒ-Υ4Α). 

7. Την αριθμ. 146/2013 γνωμοδότηση του Συμβουλίου 
της Επικράτειας, με πρόταση των Υπουργών Διοικητι¬ 
κής Μεταρρύθμισης και Ηλεκτρονικής Διακυβέρνησης 
και Παιδείας και Θρησκευμάτων, Πολιτισμού και Αθλη¬ 
τισμού και του Αναπληρωτή Υπουργού Οικονομικών, 
αποφασίζουμε 

Άρθρο 1 

Κατάργηση Γενικού Τμήματος 

1. Το προβλεπόμενο στην υπουργική απόφαση αριθμ. 
Β1/603/14-10-1982 (Β' 777) Γενικό Τμήμα της Πολυτεχνι- 

κής Σχολής του Αριστοτελείου Πανεπιστημίου Θεσσα¬ 
λονίκης καταργείται. 

2. Τα μέλη του διδακτικού και επικουρικού διδακτικού 
προσωπικού που υπηρετούν, κατά τη δημοσίευση του 
παρόντος στο καταργούμενο τμήμα, εντάσσονται στα 
υπόλοιπα Τμήματα με πράξη του Πρύτανη του Αριστο- 
τελείου Πανεπιστημίου Θεσσαλονίκης, που δημοσιεύ¬ 
εται στην Εφημερίδα της Κυβερνήσεως, ύστερα από 
δήλωση προτίμησής τους και αιτιολογημένη απόφαση 
της Συγκλήτου με βάση το γνωστικό τους αντικείμενο. 

3. Το διοικητικό προσωπικό του καταργούμενου Τμή¬ 
ματος τοποθετείται στις γραμματείες άλλων Τμημάτων 
με απόφαση της Συγκλήτου. 

4. Με απόφαση της Συγκλήτου μεταφέρονται στα 
υπόλοιπα Τμήματα της Σχολής τα εργαστήρια, ο υφι¬ 
στάμενος εξοπλισμός, το αρχείο και η βιβλιοθήκη του 
καταργούμενου Τμήματος. 

5. Εκκρεμείς κατά τη δημοσίευση του παρόντος δι¬ 
αδικασίες εκλογής, εξέλιξης και μονιμοποίησης μελών 
διδακτικού προσωπικού του καταργούμενου Τμήματος 
συνεχίζονται με τα εκλεκτορικά σώματα όπως αυτά 
είχαν συγκροτηθεί πριν από την κατάργηση του Τμή¬ 
ματος και ολοκληρώνονται από τα αρμόδια όργανα των 
Τμημάτων στα οποία εντάσσονται οι υποψήφιοι. 

6. Οι εκκρεμείς διαδικασίες για την εκπόνηση διδα¬ 
κτορικών διατριβών και την αναγόρευση διδακτόρων 
που δεν έχουν ολοκληρωθεί στο καταργούμενο τμήμα, 
συνεχίζονται και ολοκληρώνονται με τον ίδιο επιβλέπο- 
ντα καθηγητή στα υπόλοιπα τμήματα της Σχολής, στα 
οποία εντάσσονται οι υποψήφιοι διδάκτορες, με ακαδη¬ 
μαϊκά κριτήρια και κατόπιν υποβολής σχετικής δήλωσης 
που συνεκτιμάται, εφαρμοζόμενης κατά τα λοιπά της 
ισχύουσας σχετικής νομοθεσίας. Για την κατανομή των 
υποψηφίων διδακτόρων στα τμήματα εκδίδεται σχετική 
διαπιστωτική πράξη του Πρύτανη. 

7. Οι διαδικασίες κατανομής του διδακτικού και λοιπού 
προσωπικού και των υποψηφίων διδακτόρων και του 
εξοπλισμού ολοκληρώνονται με τη λήξη του ακαδημα¬ 
ϊκού έτους 2012-2013. 

8. Τα προπτυχιακά και μεταπτυχιακά μαθήματα τμη¬ 
μάτων του Αριστοτελείου Πανεπιστημίου Θεσσαλονίκης, 
των οποίων η διδασκαλία έχει ανατεθεί στο καταργού- 
μενο τμήμα, συνεχίζονται σύμφωνα με το καθορισμένο 
αντίστοιχο πρόγραμμα σπουδών των τμημάτων μέχρι 
την ολοκλήρωση του τρέχοντος ακαδημαϊκού έτους 
αλλά και των εξετάσεων των φοιτητών, ανεξάρτητα 
από την ένταξη του διδακτικού προσωπικού του κα- 
ταργούμενου τμήματος σε άλλα τμήματα. 

9. Οι εισαχθέντες μέχρι το ακαδημαϊκό έτος 2012-2013 
μεταπτυχιακοί φοιτητές του διατμηματικού προγράμ¬ 
ματος μεταπτυχιακών σπουδών, στο οποίο μετέχει το 
τμήμα, συνεχίζουν τις σπουδές τους σύμφωνα με το 
κατά την εισαγωγή τους υφιστάμενο καθεστώς. Στους 
αποφοίτους των προγραμμάτων απονέμεται μεταπτυ¬ 
χιακό δίπλωμα με το υφιστάμενο κατά το χρόνο εισα¬ 
γωγής καθεστώς. 

10. Διαδικαστικές και άλλες λεπτομέρειες που ανα¬ 
κύπτουν από την κατάργηση του Γενικού Τμήματος 
και δεν προβλέπονται από τις διατάξεις του παρόντος, 
ρυθμίζονται με απόφαση της Συγκλήτου, σύμφωνα με 
τις ισχύουσες διατάξεις. 

11. Γ ια όσα θέματα δεν ρυθμίζονται ειδικά με το διά¬ 
ταγμα αυτό, εφαρμόζονται οι κείμενες διατάξεις όπως 
κατά περίπτωση ισχύουν. 


Άρθρο 2 

Μεταφορά έδρας Τμήματος 

Μεταφέρεται η έδρα του Τμήματος Μηχανικών Χω¬ 
ροταξίας και Ανάπτυξης του Αριστοτελείου Πανεπιστη¬ 
μίου Θεσσαλονίκης από τη Βέροια στη Θεσσαλονίκη. 
Το Τμήμα εντάσσεται στην Πολυτεχνική Σχολή του 
ιδρύματος. Διαδικαστικές και άλλες λεπτομέρειες που 
ανακύπτουν από τη μεταφορά της έδρας του Τμήματος 
και δεν προβλέπονται από τις διατάξεις του παρόντος, 
ρυθμίζονται με απόφαση της Συγκλήτου, σύμφωνα με 
τις ισχύουσες διατάξεις. 

Άρθρο 3 

Ίδρυση - Συγκρότηση, μετονομασία 
και ανασυγκρότηση Σχολών 

1. Στο Αριστοτέλειο Πανεπιστήμιο Θεσσαλονίκης ιδρύ¬ 
ονται, μετονομάζονται, ανασυγκροτούνται και συγκρο¬ 
τούνται Σχολές ως ακολούθως: 

α) Η προβλεπόμενη στις διατάξεις του π.δ. 87/2001 
(Α' 86) Σχολή Νομικών Οικονομικών και Πολιτικών Επι¬ 
στημών του ιδρύματος, όπως μετονομάστηκε η κατά 
τις διατάξεις του π.δ. 130/1983 (Α' 57) Σχολή Νομικών 
και Οικονομικών Επιστημών, μετονομάζεται σε Σχολή 
Οικονομικών και Πολιτικών Επιστημών. Το Τμήμα Νομι¬ 
κής μεταφέρεται από τη μετονομαζόμενη Σχολή στην 
ιδρυόμενη με το παρόν Νομική Σχολή. Το ανεξάρτητο 
Τμήμα Δημοσιογραφίας και Μέσων Μαζικής Ενημέρω¬ 
σης εντάσσεται στη Σχολή Οικονομικών και Πολιτικών 
Επιστημών. 

β) Ιδρύεται Νομική Σχολή με το Τμήμα Νομικής, 
γ) Ιδρύεται Σχολή Επιστημών Υγείας η οποία απο- 
τελείται από τα ακόλουθα μέχρι σήμερα ανεξάρτητα 
τμήματα που έφεραν το τίτλο της 'Σχολής’ σύμφωνα 
με τις διατάξεις του εδ. β' της παρ. 5 του άρθρου 30 
του ν. 1268/1982 (Α' 87): 
ί) Ιατρικής, 
ϋ) Κτηνιατρικής, 
ιϋ) Οδοντιατρικής και 
ίν) Φαρμακευτικής. 

δ) Ιδρύεται Σχολή Γεωπονίας, Δασολογίας και Φυσικού 
Περιβάλλοντος η οποία αποτελείται από τα ακόλουθα 
μέχρι σήμερα ανεξάρτητα τμήματα που έφεραν το τίτλο 
της 'Σχολής’ σύμφωνα με τις διατάξεις του εδ. β' της 
παρ. 5 του άρθρου 30 του ν. 1268/1982 (Α' 87): 
ί) Γ εωπονίας και 

μ) Δασολογίας και Φυσικού Περιβάλλοντος, 
ε) Ιδρύεται Σχολή Επιστήμης Φυσικής Αγωγής και 
Αθλητισμού, με έδρα τη Θεσσαλονίκη, στην οποία 
εντάσσονται τα Τμήματα: 

ί) Επιστήμης Φυσικής Αγωγής και Αθλητισμού, με έδρα 
τη Θεσσαλονίκη, 

ϋ) Επιστήμης Φυσικής Αγωγής και Αθλητισμού, με έδρα 
τις Σέρρες. 

στ) Το κατά τις διατάξεις της περ. αα' του εδ. α' της 
παρ.1 του άρθρου 1 του ν. 3255/2004 (Α’ 138) Τμήμα Κι¬ 
νηματογράφου εντάσσεται στη Σχολή Καλών Τεχνών. 

2. Η γραμματειακή και διοικητική υποστήριξη των ιδρυ¬ 
όμενων Σχολών πραγματοποιείται από τα τμήματα που 
τις συγκροτούν. Η συγκρότηση και ανάδειξη των ορ¬ 
γάνων διοίκησης των εν λόγω Σχολών ολοκληρώνεται 
μέχρι τη 30.11.2013. Με την ολοκλήρωση των διαδικασιών 
συγκρότησης και ανάδειξης των κατά τα ως άνω οργά¬ 
νων διοίκησης εκδίδεται σχετική διαπιστωτική πράξη 

από τον Πρύτανη του ιδρύματος. Μέχρι την ημερομη¬ 
νία αυτή ολοκληρώνεται η διαδικασία συγκρότησης και 
ανάδειξης των οργάνων διοίκησης του Τμήματος που 
προκύπτει από την κατά τα ως άνω συγχώνευση. 

3.Ύστερα από τις ανωτέρω μεταβολές οι Σχολές του 
Αριστοτελείου Πανεπιστημίου Θεσσαλονίκης ανασυ¬ 
γκροτούνται και ορίζονται εφεξής ως ακολούθως: 
α) Θεολογική Σχολή, με τα Τμήματα: 
ί) Θεολογίας και 

μ) Ποιμαντικής και Κοινωνικής Θεολογίας, 
β) Νομική Σχολή, με το Τμήμα Νομικής, 
γ) Σχολή Οικονομικών και Πολιτικών Επιστημών, με 
τα Τ μήματα: 

ί) Οικονομικών Επιστημών, 
μ) Πολιτικών Επιστημών και 

ιϋ) Δημοσιογραφίας και Μέσων Μαζικής Ενημέρωσης 
δ) Φιλοσοφική Σχολή, με τα Τ μήματα: 
ί) Φιλολογίας, 

ϋ) Ιστορίας και Αρχαιολογίας, 
ιϋ) Φιλοσοφίας και Παιδαγωγικής, 
ίν) Ψυχολογίας, 

ν) Αγγλικής Γλώσσας και Φιλολογίας, 

νί) Γαλλικής Γλώσσας και Φιλολογίας, 

νϋ) Γερμανικής Γλώσσας και Φιλολογίας, 

νίϋ) Ιταλικής Γλώσσας και Φιλολογίας. 

ε) Σχολή Θετικών Επιστημών, με τα Τ μήματα: 

ί) Φυσικής, 

μ) Μαθηματικών, 

ιϋ) Χημείας, 

ίν) Βιολογίας, 

ν) Γεωλογίας και 

νί) Πληροφορικής. 

στ) Πολυτεχνική Σχολή, με τα Τ μήματα: 
ί) Πολιτικών Μηχανικών, 
μ) Αρχιτεκτόνων Μηχανικών, 
ιϋ) Μηχανολόγων Μηχανικών, 

ίν) Ηλεκτρολόγων Μηχανικών και Μηχανικών Υπολο¬ 
γιστών, 

ν) Χημικών Μηχανικών, 

νί) Αγρονόμων και Τοπογράφων Μηχανικών και 

νϋ) Μηχανικών Χωροταξίας και Ανάπτυξης. 

ζ) Σχολή Καλών Τεχνών, με τα Τ μήματα: 

ί) Εικαστικών και Εφαρμοσμένων Τεχνών, 

ϋ) Μουσικών Σπουδών, 

ιϋ) Θεάτρου και 

ίν) Κινηματογράφου. 

η) Παιδαγωγική Σχολή, με τα Παιδαγωγικά Τμήματα: 

ί) Δημοτικής Εκπαίδευσης και 

ϋ) Επιστημών Προσχολικής Αγωγής και Εκπαίδευσης. 

θ) Σχολή Επιστημών Υγείας με τα Τμήματα: 

ί) Ιατρικής, 

ϋ) Κτηνιατρικής, 

ιϋ) Οδοντιατρικής και 

ίν) Φαρμακευτικής. 

ι) Σχολή Γεωπονίας, Δασολογίας και Φυσικού Περι¬ 
βάλλοντος, με τα Τ μήματα: 
ί) Γεωπονίας και 

ϋ) Δασολογίας και Φυσικού Περιβάλλοντος, 
ια) Σχολή Επιστήμης Φυσικής Αγωγής και Αθλητισμού, 
με τα Τ μήματα: 

ί) Επιστήμης Φυσικής Αγωγής και Αθλητισμού, με έδρα 
τη Θεσσαλονίκη, 

ϋ) Επιστήμης Φυσικής Αγωγής και Αθλητισμού, με έδρα 
τις Σέρρες. 


4. Η εκπαιδευτική λειτουργία του Τμήματος που προ¬ 
κύπτει από τη συγχώνευση και η ακαδημαϊκή λειτουργία 
των ιδρυόμενων με το παρόν διάταγμα Σχολών αρχίζει 
με την έναρξη του ακαδημαϊκού έτους 2013-2014. 

Άρθρο 4 
Έναρξη ισχύος 

Η ισχύς του παρόντος Διατάγματος αρχίζει από τη 
δημοσίευσή του στην εφημερίδα της Κυβερνήσεως. 

Στον Υπουργό Παιδείας και Θρησκευμάτων, Πολιτι¬ 
σμού και Αθλητισμού αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 5 Ιουνίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΟΙΚΟΝΟΜΙΚΩΝ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΑΝΤΩΝΙΟΣ ΜΑΝΙΤΑΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 99 
Κατάργηση Πανεπιστήμιο Στερεός Ελλάδας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις 

α. Των άρθρων 7, 80 παρ. 1 του ν. 4009/2011 «Δομή, Λει¬ 
τουργία, διασφάλιση της ποιότητας των σπουδών και δι¬ 
εθνοποίησης των ανώτατων εκπαιδευτικών ιδρυμάτων» 
(Α' 195), όπως το πρώτο τροποποιήθηκε με το άρθρο 1 
του ν. 4076/2012 «Ρυθμίσεις θεμάτων των Ανώτατων Εκ¬ 
παιδευτικών Ιδρυμάτων και άλλες διατάξεις» (Α' 159) την 
παρ. 2 του άρθρου 6 του ν. 4132 /2013 «Κατεπείγουσες 
ρυθμίσεις του Υπουργείου Υγείας και άλλες διατάξεις» 
(Α' 59) και την παρ. 4 του άρθρου 7 του ν. 4142/2013 
«Αρχή Διασφάλισης της Ποιότητας στην Πρωτοβάθμια 
και Δευτεροβάθμια Εκπαίδευση (Α.ΔΙ.Π.ΔΕ)» (Α'83). 

β. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα» (Α' 98). 

2. Την υπ’ αριθμ Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργών Οικονομικών Χρήστου Σταϊκούρα (Β' 2105). 

3. Το υπ’ αριθμ. 1257/6-2-2013 έγγραφο του Υπουργού 
Παιδείας και Θρησκευμάτων, Πολιτισμού και Αθλητισμού 
στο Συμβούλιο της Αρχής Διασφάλισης και Πιστοποίη¬ 
σης της Ποιότητας στην Ανώτατη Εκπαίδευση, (Α.ΔΙ.Π), 
με το οποίο ζητείται η διατύπωση γνώμης επί του σχε¬ 
δίου «ΑΘΗΝΑ» για την αναδιάρθρωση των Ιδρυμάτων 
Ανώτατης Εκπαίδευσης. 

4. Το υπ’ αριθμ. 1235/6-2-2013 έγγραφο του Υπουργού 
Παιδείας και Θρησκευμάτων Πολιτισμού και Αθλητι¬ 
σμού προς τη Διοικούσα Επιτροπή του Πανεπιστημίου 

Στερεός Ελλάδας για τη διατύπωση γνώμης επί των 
προτεινόμενων μεταβολών στο ίδρυμα, στο πλαίσιο του 
σχεδίου «ΑΘΗΝΑ» για την αναδιάρθρωση των Ιδρυμάτων 
Ανώτατης Εκπαίδευσης. 

5. Τη γνώμη της Αρχής Διασφάλισης και Πιστοποίησης 
της Ποιότητας στην Ανώτατη Εκπαίδευση (αποφάσεις 
8-3-2013 και 14-3-2013 της Ολομέλειας) που απεστά- 
λησαν με τα υπ’ αριθμ. 461/8-3-2013 και 538/18-3-2013 
έγγραφα, καθώς και το υπ’ αριθμ. 2134/30-11-2012 σχετικό 
έγγραφο 

6. Τη γνώμη της Διοικούσας Επιτροπής του Πανεπι¬ 
στημίου Στερεός Ελλάδας που εστάλη τηλεομοιοτυπικά 
την 673/2013. 

7. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού 

8. Την 140/2013 γνωμοδότηση του Συμβουλίου της Επι¬ 
κράτειας με πρόταση των Υπουργών Διοικητικής Με¬ 
ταρρύθμισης και Ηλεκτρονικής Διακυβέρνησης Παιδείας 
και Θρησκευμάτων, Πολιτισμού και Αθλητισμού, και του 
Αναπληρωτή Υπουργού Οικονομικών, αποφασίζουμε: 

Άρθρο 1 

Κατάργηση πανεπιστημίου 

Ι.α. Το προβλεπόμενο στις διατάξεις του π.δ. 92/2003 
(Α' 83) Πανεπιστήμιο Στερεός Ελλάδας, καταργείται. 

β. Τα κάθε είδους περιουσιακά στοιχεία του καταρ- 
γούμενου ιδρύματος, πλην αυτών που ανήκουν απο¬ 
κλειστικά στο Τμήμα Περιφερειακής και Οικονομικής 
Ανάπτυξης, περιέρχονται στο Πανεπιστήμιο Θεσσαλίας. 

γ. Τα ερευνητικά έργα που εκτελούνται από το Τμήμα 
Πληροφορικής με εφαρμογές στη Βιοϊατρική του Πα¬ 
νεπιστήμιο Στερεός Ελλάδας με επιστημονικούς υπεύ¬ 
θυνους καθηγητές του ή για λογαριασμό του εν λόγω 
τμήματος μεταφέρονται στο Πανεπιστήμιο Θεσσαλίας 
όπου εντάσσεται το ανωτέρω Τ μήμα, ενώ τα ερευνητικά 
έργα που εκτελούνται από το Τμήμα Περιφερειακής 
Οικονομικής Ανάπτυξης του καταργούμενου πανεπιστη¬ 
μίου, με επιστημονικούς υπεύθυνους καθηγητές του ή 
για λογαριασμό του εν λόγω τμήματος, μεταφέρονται 
στο Πάντειο Πανεπιστήμιο Κοινωνικών και Πολιτικών 
Επιστημών μετά την κατά τις διατάξεις της παρ. 3 του 
παρόντος άρθρου, συγχώνευση του ανωτέρω τμήματος 
με το Τμήμα Οικονομικής και Περιφερειακής Ανάπτυξης, 
με απόφαση των οικείων Συγκλήτων. 

2. α. Το κατά τις διατάξεις του π.δ. 84/2004 (Α' 65) 
Τμήμα Πληροφορικής με εφαρμογές στη Βιοϊατρική του 
καταργούμενου ιδρύματος, εντάσσεται στη Σχολή Θετι¬ 
κών Επιστημών του Πανεπιστημίου Θεσσαλίας. 

Έδρα του ανωτέρω τμήματος παραμένει η Λαμία. 

β. Η εκπαιδευτική διαδικασία του εντασσόμενου τμή¬ 
ματος σε προπτυχιακό επίπεδο όσο και οι διαδικασίες 
εκπόνησης διδακτορικών διατριβών, συνεχίζονται κα¬ 
νονικά. 

γ. Οι φοιτητές του ανωτέρω τμήματος εντάσσονται 
στο Πανεπιστήμιο Θεσσαλίας, συνεχίζοντας και ολοκλη¬ 
ρώνοντας κανονικά τις σπουδές τους. Ομοίως εντάσ¬ 
σονται και οι υποψήφιοι διδάκτορες. 

δ. Τα πτυχία που έχουν χορηγηθεί από το Τμήμα προ 
της ένταξής τους στο Πανεπιστήμιο Θεσσαλίας, είναι ως 
προς όλες τις συνέπειες ισότιμα και αντίστοιχα προς 
αυτά που θα χορηγηθούν από το τμήμα μετά την ένταξή 
του στο ως άνω πανεπιστήμιο. 


ε. Το κάθε κατηγορίας προσωπικό του Τμήματος Πλη¬ 
ροφορικής με εφαρμογή στη Βιοϊατρική που εντάσσεται 
στο Πανεπιστήμιο Θεσσαλίας και οι κατεχόμενες από 
αυτό θέσεις, εντάσσεται στο Πανεπιστήμιο Θεσσαλίας, 
διατηρώντας την ακαδημαϊκή και υπηρεσιακή κατάστα¬ 
ση στην οποία βρίσκεται καθώς και τα απορρέοντα 
από αυτή δικαιώματα και υποχρεώσεις. Η κάθε είδους 
αναγνωρισμένη προϋπηρεσία του προσωπικού αυτού 
νοείται ότι έχει πραγματοποιηθεί στο Πανεπιστήμιο 
Θεσσλαίας. 

στ. Οι θέσεις που ιδρύθηκαν με τις διατάξεις του 
άρθρου 3 του π.δ. 84/2004 (Α'65), στο Πανεπιστήμιο 
Στερεός Ελλάδας για τις ανάγκες του Τμήματος Πληρο¬ 
φορικής με εφαρμογές στη Βιοϊατρική, και παραμένουν 
κενές, περιέρχονται στο Πανεπιστήμιο Θεσσαλίας. 

ζ. Εκκρεμείς κατά τη δημοσίευση του παρόντος, δια¬ 
δικασίες πλήρωσης θέσεων, εξέλιξης και μονιμοποίησης 
προσωπικού στο Τμήμα Πληροφορικής με εφαρμογές 
στη Βιοϊατρική, συνεχίζονται στο Πανεπιστήμιο Θεσ¬ 
σαλίας. 

η. Με απόφαση της Συγκλήτου του Πανεπιστημίου 
Θεσσαλίας ρυθμίζεται κάθε θέμα που προκύπτει από 
την κατά τα ως άνω ένταξη του Τμήματος Πληροφορι¬ 
κής με Εφαρμογές στη Βιοϊατρική, καθώς και κάθε άλλη 
σχετική διαδικαστική λεπτομέρεια. 

θ. Με πράξη του Πρύτανη του Πανεπιστημίου Θεσσα¬ 
λίας διαπιστώνεται ο αριθμός των φοιτητών, και του πό¬ 
σης φύσεως προσωπικού του Τμήματος Πληροφορικής 
με εφαρμογές στη Βιοϊατρική, που εντάσσεται στο νέο 
ίδρυμα, η εκπαιδευτική, ακαδημαϊκή και υπηρεσιακή τους 
κατάσταση καθώς και ο αριθμός των κενών θέσεων που 
περιέρχονται στο ίδρυμα. 

3.α Το κατά τις διατάξεις του άρθρου 10 παρ. 1 β του 
ν. 3391/2005 (Α' 240) Τμήμα Περιφερειακής Οικονομικής 
Ανάπτυξης του καταργούμενου πανεπιστημίου, συγχω¬ 
νεύεται με το Τμήμα Οικονομικής και Περιφερειακής 
Ανάπτυξης του Παντείου Πανεπιστημίου Κοινωνικών 
και Πολιτικών Επιστημών, στο Τμήμα Οικονομικής και 
Περιφερειακής Ανάπτυξης, με έδρα την Αθήνα. 

β Τα πτυχία που έχουν χορηγηθεί από το Τμήμα Πε¬ 
ριφερειακής Οικονομικής Ανάπτυξης του Πανεπιστήμιου 
Στερεός Ελλάδας, είναι ως προς όλες τις συνέπειες 
ισότιμα και αντίστοιχα προς αυτά που θα χορηγηθούν 
από το Τμήμα Οικονομικής και Περιφερειακής Ανάπτυ¬ 
ξης του Παντείου Πανεπιστημίου όπως θα προκύψει 
μετά τη συγχώνευση. 

γ. Οι φοιτητές του Τμήματος Περιφερειακής Οικονο¬ 
μικής Ανάπτυξης, εντάσσονται αυτοδίκαια στο Τμήμα 
Οικονομικής και Περιφερειακής Ανάπτυξης του Παντείου 
Πανεπιστημίου Κοινωνικών και Πολιτικών Επιστημών, 
διατηρώντας την εκπαιδευτική κατάσταση στην οποία 
βρίσκονταν προ της συγχωνεύσεως συνεχίζοντας και 
ολοκληρώνοντας κανονικά τα σπουδές τους. Για την 
ένταξή τους εκδίδεται σχετική διαπιστωτική πράξη του 
Πρύτανη του Παντείου Πανεπιστημίου Κοινωνικών και 
Πολιτικών Επιστημών. 

δ. Το διδακτικό προσωπικό, καθώς και τα μέλη του 
Ειδικού και Εργαστηριακού Διδακτικού Προσωπικού 
(Ε.Ε.ΔΙ.Π) και του Ειδικού Τεχνικού Εργαστηριακού Προ¬ 
σωπικού (Ε.ΤΕ.Π) του Τμήματος Περιφερειακής Οικονο¬ 
μικής Ανάπτυξης και οι κατεχόμενες από αυτά θέσεις, 
εντάσσονται στο Τ μήμα Οικονομικής και Περιφερειακής 
Ανάπτυξης του Παντείου Πανεπιστημίου Κοινωνικών 

και Πολιτικών Επιστημών διατηρώντας την ακαδημαϊκή 
κατάσταση στην οποία βρίσκονται, καθώς και τα απορ- 
ρέοντα από αυτή δικαιώματα και υποχρεώσεις. Η κάθε 
είδους αναγνωρισμένη προϋπηρεσία του προσωπικού 
αυτού νοείται ότι έχει πραγματοποιηθεί στο Πάντειο 
Πανεπιστήμιο Κοινωνικών και Πολιτικών Επιστημών. 

ε. Οι θέσεις που ιδρύθηκαν με το άρθρο 10 του 
ν. 3391/2005, στο καταργούμενο πανεπιστήμιο, για το 
Τμήμα Περιφερειακής Οικονομική Ανάπτυξης, και παρα¬ 
μένουν κενές μεταφέρονται στο Πάντειο Πανεπιστήμιο 
Κοινωνικών και Πολιτικών Επιστημών, για τις ανάγκες 
του Τμήματος Οικονομικής και Περιφερειακής Ανάπτυ¬ 
ξης όπως θα προκόψει από τη συγχώνευση. 

στ. Η προβλεπόμενη στην παρ. 7 του άρθρου 10 του 
ν. 3391/2005 Γραμματεία του Τμήματος Περιφερειακής 
Οικονομικής Ανάπτυξης, καταργείται. Το διοικητικό 
προσωπικό του Πανεπιστημίου Στερεός Ελλάδας που 
υπηρετεί σε αυτή, εντάσσεται στο διοικητικό προσω¬ 
πικό του Πανεπιστημίου Θεσσαλίας και κατανέμεται 
με πράξη του Πρύτανη στη γραμματεία του Τμήματος 
Πληροφορικής με εφαρμογές στη Βιοϊατρική. 

ζ. Εκκρεμείς κατά τη δημοσίευση του παρόντος, δια¬ 
δικασίες πλήρωσης θέσεων, εξέλιξης και μονιμοποίησης 
προσωπικού στο Τμήμα Περιφερειακής και Οικονομικής 
Ανάπτυξης, συνεχίζονται στο Πάντειο Πανεπιστήμιο Κοι¬ 
νωνικών και Πολιτικών Επιστημών. 

η. Ο εξοπλισμός, και το αρχείο του Τμήματος Περι¬ 
φερειακής Οικονομικής Ανάπτυξης, περιέρχονται στο 
Τμήμα Οικονομικής και Περιφερειακής Ανάπτυξης όπως 
αυτό θα προκύψει μετά τη συγχώνευση. 

θ. Για την, κατά τα ως άνω, ένταξη των φοιτητών, 
του διδακτικού και επικουρικού διδακτικού προσωπι¬ 
κού καθώς και για τη μεταφορά τυχόν κενών θέσε¬ 
ων προσωπικού, του εξοπλισμού και του αρχείου του 
τμήματος, εκδίδεται σχετική διαπιστωτική πράξη του 


Πρύτανη του Παντείου Πανεπιστημίου Κοινωνικών και 
Πολιτικών Επιστημών. 

ι. Με απόφαση της Συγκλήτου του Παντείου Πανεπι¬ 
στημίου Κοινωνικών και Πολιτικών Επιστημών, Πατρών 
ρυθμίζονται θέματα που συνδέονται με την υλοποί¬ 
ηση της συγχώνευσης του Τμήματος Περιφερειακής 
Οικονομικής Ανάπτυξης με το Τμήμα Οικονομικής και 
Περιφερειακής Ανάπτυξης, καθώς και κάθε σχετική δι¬ 
αδικαστική ή άλλη λεπτομέρεια. 

4. Η λειτουργία του Τμήματος Πληροφορικής με εφαρ¬ 
μογές στη Βιοϊατρική στο Πανεπιστήμιο Θεσσαλίας και 
του Τμήματος Οικονομικής και Περιφερειακής Ανάπτυ¬ 
ξης μετά τη συγχώνευση στο Πάντειο Πανεπιστήμιο 
Κοινωνικών και Πολιτικών Επιστημών, ξεκινά από το 
ακαδημαϊκό έτος 2013-2014. 

Άρθρο 2 
Έναρξη ισχύος 

Η ισχύς του παρόντος διατάγματος ξεκινά από τη 
δημοσίευσή του στην Εφημερίδα της Κυβερνήσεως. 

Στον Υπουργό Παιδείας και Θρησκευμάτων, Πολιτι¬ 
σμού και Αθλητισμού, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 5 Ιουνίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΟΙΚΟΝΟΜΙΚΩΝ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΑΝΤΩΝΙΟΣ ΜΑΝΙΤΑΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορψή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήΐ1ρ://νννννν.β1.9Γ - β-πιαΜ: ννββιπ35ίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 














































































